CELEX: 32021D1201
Language: sk
Date: 2021-07-16 00:00:00
Title: Vykonávacie rozhodnutie Komisie (EÚ) 2021/1201 z 16. júla 2021, ktorým sa mení vykonávacie rozhodnutie (EÚ) 2020/668, pokiaľ ide o harmonizované normy týkajúce sa chráničov sluchu

21.7.2021   
               
               
                  SK
               
               
                  Úradný vestník Európskej únie
               
               
                  L 259/8
               
            
         VYKONÁVACIE ROZHODNUTIE KOMISIE (EÚ) 2021/1201
         z 16. júla 2021,
         ktorým sa mení vykonávacie rozhodnutie (EÚ) 2020/668, pokiaľ ide o harmonizované normy týkajúce sa chráničov sluchu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 14 nariadenia Európskeho parlamentu a Rady (EÚ) 2016/425 (2) osobné ochranné prostriedky, ktoré sú v zhode s harmonizovanými normami alebo ich časťami, na ktoré boli uverejnené odkazy v Úradnom vestníku Európskej únie, sa považujú za výrobky, ktoré sú v zhode so základnými požiadavkami na bezpečnosť a ochranu zdravia stanovenými v prílohe II k uvedenému nariadeniu, na ktoré sa tieto normy alebo ich časti vzťahujú.
                  
               
                     (2)
                  
                  
                     Komisia listom M/031 s názvom „Normalizačný mandát pre CEN/CENELEC týkajúci sa noriem pre osobné ochranné prostriedky“ požiadala Európsky výbor pre normalizáciu (CEN) a Európsky výbor pre normalizáciu v elektrotechnike (CENELEC) o vypracovanie harmonizovaných noriem na podporu smernice Rady 89/686/EHS (3).
                  
               
                     (3)
                  
                  
                     Výbor CEN na základe žiadosti o normalizáciu M/031 vypracoval niekoľko nových noriem a zrevidoval niekoľko existujúcich harmonizovaných noriem.
                  
               
                     (4)
                  
                  
                     Platnosť žiadosti o normalizáciu M/031 uplynula 19. novembra 2020 a bola nahradená novou žiadosťou o normalizáciu, ako sa uvádza vo vykonávacom rozhodnutí Komisie C(2020) 7924 (4).
                  
               
                     (5)
                  
                  
                     Keďže nariadením (EÚ) 2016/425 sa prevzali základné požiadavky na bezpečnosť a ochranu zdravia stanovené v smernici 89/686/EHS, ktoré sa vzťahujú na osobné ochranné prostriedky, na návrh harmonizovaných noriem vypracovaných na základe žiadosti o normalizáciu M/031 sa vzťahuje žiadosť o normalizáciu stanovená vo vykonávacom rozhodnutí C(2020) 7924. Odkazy na tieto normy by sa preto mali uverejniť v Úradnom vestníku Európskej únie. Výnimočne sa preto môže akceptovať, že takéto normy vypracované a uverejnené výbormi CEN a CENELEC počas prechodného obdobia medzi žiadosťou o normalizáciu M/031 a žiadosťou o normalizáciu stanovenou vo vykonávacom rozhodnutí C(2020) 7924 neobsahujú výslovný odkaz na žiadosť o normalizáciu stanovenú vo vykonávacom rozhodnutí C(2020) 7924.
                  
               
                     (6)
                  
                  
                     Na základe žiadosti o normalizáciu M/031 a žiadosti o normalizáciu stanovenej vo vykonávacom rozhodnutí C(2020) 7924 výbory CEN a CENELEC vypracovali tieto nové harmonizované normy: EN 352-9:2020 o bezpečnostných požiadavkách na chrániče sluchu s bezpečnostným audio vstupom a EN 352-10:2020 o bezpečnostných požiadavkách na chrániče sluchu určené na zábavu na podporu nariadenia (EÚ) 2016/425.
                  
               
                     (7)
                  
                  
                     Výbor CEN na základe žiadosti o normalizáciu M/031 a žiadosti o normalizáciu stanovenej vo vykonávacom rozhodnutí C(2020) 7924 zrevidoval harmonizované normy EN 352-1:2002, EN 352-2:2002, EN 352-3:2002, EN 352-4:2001 zmenenú normou EN 352-4:2001/A1:2005, EN 352-5:2002 zmenenú normou EN 352-5:2002/A1:2005, EN 352-6:2002, EN 352-7:2002 a EN 352-8:2008, odkazy na ktoré sú uverejnené v sérii C Úradného vestníka Európskej únie (5). Výsledkom tejto revízie bolo prijatie harmonizovaných noriem EN 352-1:2020 o všeobecných požiadavkách na slúchadlové chrániče sluchu, EN 352-2:2020 o všeobecných požiadavkách na zátkové chrániče sluchu, EN 352-3:2020 o všeobecných požiadavkách na slúchadlové chrániče sluchu pripojené k ochranným prostriedkom hlavy a/alebo tváre, EN 352-4:2020 o bezpečnostných požiadavkách na slúchadlové chrániče sluchu s hladinovo závislým útlmom, EN 352-5:2020 o bezpečnostných požiadavkách na slúchadlové chrániče sluchu s aktívnym útlmom hluku, EN 352-6:2020 o bezpečnostných požiadavkách na slúchadlové chrániče sluchu s elektrickým audio vstupom, EN 352-7:2020 o bezpečnostných požiadavkách na zátkové chrániče sluchu s hladinovo závislým útlmom a EN 352-8:2020 o bezpečnostných požiadavkách na slúchadlové chrániče sluchu určené na zábavu.
                  
               
                     (8)
                  
                  
                     Komisia spolu s výbormi CEN a CENELEC posúdila, či sú harmonizované normy vypracované a zrevidované výbormi CEN a CENELEC v súlade so žiadosťou o normalizáciu stanovenou vo vykonávacom rozhodnutí C(2020) 924.
                  
               
                     (9)
                  
                  
                     Harmonizované normy EN 352-4:2020, EN 352-5:2020, EN 352-6:2020, EN 352-7:2020, EN 352-8:2020, EN 352-9:2020 a EN 352-10:2020 spĺňajú požiadavky, ktoré majú uspokojiť a ktoré sú uvedené v nariadení (EÚ) 2016/425. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (10)
                  
                  
                     Harmonizované normy EN 352-1:2020, EN 352-2:2020 a EN 352-3:2020 neobsahujú požiadavku, aby sa na výrobkoch uvádzala úroveň útlmu hluku, ktorú poskytujú. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzením.
                  
               
                     (11)
                  
                  
                     Je potrebné vypustiť odkazy na harmonizované normy EN 352-1:2002, EN 352-2:2002, EN 352-3:2002, EN 352-4:2001 zmenenú normou EN 352-4:2001/A1:2005, EN 352-5:2002 zmenenú normou EN 352-5:2002/A1:2005, EN 352-6:2002, EN 352-7:2002 a EN 352-8:2008 zo série C Úradného vestníka Európskej únie vzhľadom na to, že uvedené normy boli zrevidované.
                  
               
                     (12)
                  
                  
                     V prílohe I k vykonávaciemu rozhodnutiu Komisie (EÚ) 2020/668 (6) sa uvádzajú odkazy na harmonizované normy vypracované na podporu nariadenia (EÚ) 2016/425, zatiaľ čo v prílohe II k vykonávaciemu rozhodnutiu (EÚ) 2020/668 sa uvádzajú odkazy na harmonizované normy vypracované na podporu nariadenia (EÚ) 2016/425, ktoré sú vypustené z Úradného vestníka Európskej únie od dátumov stanovených v uvedenej prílohe.
                  
               
                     (13)
                  
                  
                     Harmonizované normy EN 352-1:2020, EN 352-2:2020 a EN 352-3:2020 sú prvými harmonizovanými normami vypracovanými na podporu nariadenia (EÚ) 2016/425, ktoré sa majú uverejniť v Úradnom vestníku Európskej únie s obmedzením. K vykonávaciemu rozhodnutiu (EÚ) 2020/668 by sa mala doplniť nová príloha, v ktorej sa uvedú odkazy na harmonizované normy vypracované na podporu nariadenia (EÚ) 2016/425 uverejnené v Úradnom vestníku Európskej únie s obmedzením.
                  
               
                     (14)
                  
                  
                     Vykonávacie rozhodnutie (EÚ) 2020/668 by sa preto malo zodpovedajúcim spôsobom zmeniť.
                  
               
                     (15)
                  
                  
                     S cieľom poskytnúť výrobcom dostatočný čas, aby sa pripravili na uplatňovanie zrevidovaných noriem, je potrebné odložiť vypustenie jednotlivých odkazov na normy uvedené v prílohe II.
                  
               
                     (16)
                  
                  
                     Súlad s harmonizovanou normou zakladá predpoklad zhody so zodpovedajúcimi základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2020/668 sa mení takto:
            
                        1.
                     
                     
                        Vkladá sa tento článok 2a:
                        
                           „Článok 2a
                           Odkazy na harmonizované normy pre osobné ochranné prostriedky vypracované na podporu nariadenia (EÚ) 2016/425 a uvedené v prílohe III k tomuto rozhodnutiu sa týmto uverejňujú v Úradnom vestníku Európskej únie s obmedzením.“
                        
                     
                  
                        2.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        3.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
                        4.
                     
                     
                        Text uvedený v prílohe III k tomuto rozhodnutiu sa dopĺňa ako príloha III.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 16. júla 2021
            
               
                  Za Komisiu
               
               
                  Predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Nariadenie Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS (Ú. v. EÚ L 81, 31.3.2016, s. 51).
         
            (3)  Smernica Rady 89/686/EHS z 21. decembra 1989 o aproximácii právnych predpisov členských štátov, týkajúcich sa osobných ochranných prostriedkov (Ú. v. ES L 399, 30.12.1989, s. 18).
         
            (4)  Vykonávacie rozhodnutie Komisie C(2020) 7924 z 19. novembra 2020 o žiadosti o normalizáciu adresovanej Európskemu výboru pre normalizáciu a Európskemu výboru pre normalizáciu v elektrotechnike, pokiaľ ide o osobné ochranné prostriedky, na podporu nariadenia Európskeho parlamentu a Rady (EÚ) 2016/425.
         
            (5)  Ú. v. EÚ C 113, 27.3.2018, s. 41.
         
            (6)  Vykonávacie rozhodnutie Komisie (EÚ) 2020/668 z 18. mája 2020 o harmonizovaných normách pre osobné ochranné prostriedky vypracovaných na podporu nariadenia Európskeho parlamentu a Rady (EÚ) 2016/425 (Ú. v. EÚ L 156, 19.5.2020, s. 13).
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2020/668 sa dopĺňajú tieto položky:
            
               
                           č.
                        
                        
                           Odkaz na normu
                        
                     
                           „32.
                        
                        
                           EN 352-4:2020
                           Chrániče sluchu. Bezpečnostné požiadavky. Časť 4: Slúchadlové chrániče sluchu s hladinovo závislým útlmom
                        
                     
                           33.
                        
                        
                           EN 352-5:2020
                           Chrániče sluchu. Bezpečnostné požiadavky. Časť 5: Slúchadlové chrániče sluchu s aktívnym útlmom hluku
                        
                     
                           34.
                        
                        
                           EN 352-6:2020
                           Chrániče sluchu. Bezpečnostné požiadavky. Časť 6: Slúchadlové chrániče sluchu s elektrickým audio vstupom
                        
                     
                           35.
                        
                        
                           EN 352-7:2020
                           Chrániče sluchu. Bezpečnostné požiadavky. Časť 7: Zátkové chrániče sluchu s hladinovo závislým útlmom
                        
                     
                           36.
                        
                        
                           EN 352-8:2020
                           Chrániče sluchu. Bezpečnostné požiadavky. Časť 8: Slúchadlové chrániče sluchu určené na zábavu
                        
                     
                           37.
                        
                        
                           EN 352-9:2020
                           Chrániče sluchu. Bezpečnostné požiadavky. Časť 9: Zátkové chrániče sluchu s bezpečnostným audio vstupom
                        
                     
                           38.
                        
                        
                           EN 352-10:2020
                           Chrániče sluchu. Bezpečnostné požiadavky. Časť 10: Zátkové chrániče sluchu určené na zábavu“
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2020/668 sa dopĺňajú tieto položky:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „22.
                        
                        
                           EN 352-1:2002
                           Chrániče sluchu. Všeobecné požiadavky. Časť 1: Slúchadlové chrániče sluchu
                        
                        
                           21. január 2023
                        
                     
                           23.
                        
                        
                           EN 352-2:2002
                           Chrániče sluchu. Všeobecné požiadavky. Časť 2: Zátkové chrániče sluchu
                        
                        
                           21. január 2023
                        
                     
                           24.
                        
                        
                           EN 352-3:2002
                           Chrániče sluchu. Všeobecné požiadavky. Časť 3: Slúchadlové chrániče pripojené k ochranným prilbám používaným v priemysle
                        
                        
                           21. január 2023
                        
                     
                           25.
                        
                        
                           EN 352-4:2001
                           Chrániče sluchu. Bezpečnostno-technické požiadavky a skúšanie. Časť 4: Slúchadlové chrániče sluchu s hladinovo závislým útlmom
                           EN 352-4:2001/A1:2005
                        
                        
                           21. január 2023
                        
                     
                           26.
                        
                        
                           EN 352-5:2002
                           Chrániče sluchu. Bezpečnostno-technické požiadavky a skúšanie. Časť 5: Slúchadlové chrániče sluchu s aktívnym útlmom hluku
                           EN 352-5:2002/A1:2005
                        
                        
                           21. január 2023
                        
                     
                           27.
                        
                        
                           EN 352-6:2002
                           Chrániče sluchu. Bezpečnostno-technické požiadavky a skúšanie. Časť 6: Slúchadlové chrániče sluchu s elektrickým dorozumievacím zariadením
                        
                        
                           21. január 2023
                        
                     
                           28.
                        
                        
                           EN 352-7:2002
                           Chrániče sluchu. Bezpečnostno-technické požiadavky a skúšanie. Časť 7: Slúchadlové chrániče sluchu s hladinovo závislým útlmom
                        
                        
                           21. január 2023
                        
                     
                           29.
                        
                        
                           EN 352-8:2008
                           Chrániče sluchu. Bezpečnostno-technické požiadavky a skúšanie. Časť 8: Slúchadlové chrániče sluchu so zábavným zvukovým zariadením
                        
                        
                           21. január 2023“
                        
                     
         
      
      
         
            PRÍLOHA III
            
               
                  
                     „PRÍLOHA III
                     
                                 č.
                              
                              
                                 Odkaz na normu
                              
                           
                                 1.
                              
                              
                                 EN 352-1:2020
                                 Chrániče sluchu. Všeobecné požiadavky. Časť 1: Slúchadlové chrániče sluchu
                                 
                                    Poznámka: Táto norma nevyžaduje označenie úrovne útlmu hluku na výrobku. Súlad s touto normou preto nezakladá predpoklad zhody s bodom 3.5 druhým odsekom prílohy II k nariadeniu (EÚ) 2016/425.
                              
                           
                                 2.
                              
                              
                                 EN 352-2:2020
                                 Chrániče sluchu. Všeobecné požiadavky. Časť 2: Zátkové chrániče sluchu
                                 
                                    Poznámka: Táto norma nevyžaduje označenie úrovne útlmu hluku na výrobku. Súlad s touto normou preto nezakladá predpoklad zhody s bodom 3.5 druhým odsekom prílohy II k nariadeniu (EÚ) 2016/425.
                              
                           
                                 3.
                              
                              
                                 EN 352-3:2020
                                 Chrániče sluchu. Všeobecné požiadavky. Časť 3: Slúchadlové chrániče sluchu pripojené k ochranným prostriedkom hlavy a/alebo tváre
                                 
                                    Poznámka: Táto norma nevyžaduje označenie úrovne útlmu hluku na výrobku. Súlad s touto normou preto nezakladá predpoklad zhody s bodom 3.5 druhým odsekom prílohy II k nariadeniu (EÚ) 2016/425.
                              
                           
               “